b'\n_START_ARTICLE_\nSimon Zupan\n_START_SECTION_\n\xc5\xbdivljenje in delo\n_START_PARAGRAPH_\nZupan je gimnazijo (1858\xe2\x80\x931866) in teologijo (1866\xe2\x80\x931870) \xc5\xa1tudiral v Ljubljani, kjer je bil 1870 tudi posve\xc4\x8den. Kot kaplan je slu\xc5\xbeboval v Vi\xc5\xa1nji Gori (1870-1871), Dobu (1872-1875) in na Dobrovi (1876), nato je bil na bolni\xc5\xa1kem dopustu in \xc5\xbeivel pri stricu J. Zupanu v Ljubljani. Od 1878 je bil kaplan in katehet v ur\xc5\xa1ulinski \xc5\xa1oli v \xc5\xa0kofji Loki. Leta 1894 je postal \xc5\xbeupnik na Je\xc5\xbeici. To mesto je zadr\xc5\xbeal vse do upokojitve leta 1920._NEWLINE_Spisal je pet drobnih katehetskih priro\xc4\x8dnikov: Ker\xc5\xa1anski nauk za pervi razred (1880), Nauk za pervo spoved (1881), Ker\xc5\xa1anski nauk za 1. in 2. razred (1883), Cerkveni obredi, za ljudske \xc5\xa1ole (1883), molitvenika H\xc4\x8di Marijina (1886) in Otrok pred tabernakeljnom (1887). Nekaj Zupanovih pridig je iz\xc5\xa1lo tudi v tisku, ob svojem jubileju je izdal Pridigo o priliki 25-letnice ma\xc5\xa1ni\xc5\xa1tva (1895). Zupanovi katekizmi za za\xc4\x8detnike so bili do uvedbe enotnega avstrijskega katekizma (1894) dobra osnova za novi Kratki katekizem (sestavila J. Kek in A. Zamejic), ki je bil poslej v obvezen.'